MAEZTU PEREZ (EH Bildu, 2015-06-25):
Eskerrik asko legebiltzarburu andrea. Egun on guztioi, egun on lehendakari eta sailburuak.
Beno, lehenengo eta behin gordeta geneukan hiru zuzenketatik soilik bat mantenduko dugula. Era horretan, 1. eta 10. zuzenketa erretiratzen dugu momentu honetan eta bakarrik 2.a mantenduko dugula, gero azalduko dudan zergatia.
Hori esan ondoren aprobetxatu nahi dut txanda hau, mantentzen dugun zuzenketa defendatzeaz gain, gure aldeko bozka azaltzeko ere.
Era horretan  - esan dudan bezalaxe -  alde bozkatuko dugu lege aldaketa honen alde bozkatuko dugula. Denok bat gatoz edo etorriko gara lege tekniko baten egokitzapen tekniko baten aurrean gaudela, oso zehatza eta prozedimentala den lege baten moldaketa. Legebiltzarrari onartzea, Jaurlaritzari kudeatzea eta udalei pairatzea dagokien lege bat.
Lege hau ingurumen arlokoa izanik erlazio zuzena baitu lurzoruen kudeaketarekin eta hirigintzarekin. Beraz, garrantzitsua da koordinazio on bat eta bereziki  - eta hau azpimarratu nahi dut -  baliabide material eta ekonomiko nahikoak bideratzea lege hau benetan eraginkorra izan ahal izateko.
Kasu honetan, 10 urteko praktikak utzi digun errealitatea lege bat aldatzea edo egokitzera eraman gaituelako, baina egokitzapen hori ezertan geratuko litzateke betearazteko beharrezkoak diren baliabideak jartzen ez badira.
Ez du ezertarako balio lege baten epe konkretu batzuk ezartzea, gero epe horiek etengabe luzatzen baldi badira eta askotan luzatzen dira baliabide nahikorik ez daudelako.
Aipatutako egokitzapena izan da lege moldaketa honen helburu nagusia, baina Euskal Herria Bildurentzako beste helburu nagusi bat egon da eztabaida honetan.
Hain zuzen ere, lurzoruen kutsadura eragozteaz edo zuzentzeaz gain, kutsaduratik aparte, lurzorua kaltetzen duten beste ekimen batzuk badaudela ere onartzea, lurzorua bera edo lurzoruaren kalitatea kaltetzen duten beste ekimen batzuk badaudela.
Era horretan, lurzoru kutsatuen plangintza zehatza bat egiteaz aparte, uste genuen garrantzitsua zela estrategia orokor bat ere egotea lurzoruaren inguruan. Horregatik, azken xedapen bat onartu da arau honetan, arautzen den lurzoruez planaz gainera, bi urteko epean...
...ere egotea lurzoruaren inguruan.
Horregatik azken xedapen bat onartu da arau honetan arautzen den lurzoruen planaz gainera, bi urteko epean lege hau indarrean sartzen denetik, bi urteko epe horretan, estrategia orokor bat onestea, erosio, materia organikoen galera, gazitze, trinkotze, bioaniztasunaren galera, (...) eta uholdeen ondorioz degradatu daitekeen lurzoruaren funtzio naturalak eta erabilerak babestu, iraunarazi eta lehenarazteko.
Beraz lehen esan dudan bezalaxe, guretzako soilik kutsadura ez denez arrisku bakarra, beste estrategia orokor bat egitea proposatzen genuen eta eskertzen diogu beste taldeei eta kasu honetan Gobernuari onartzea, azken xedapen bat onartzea estrategia orokor honegaz.
Azkenik, gogoraraztea zuzenketa bat mantendu dogula, hain zuzen ere, 30.4 artikuluari. Zuzenketa horrekin eskatzen dugu hirigintza arloan lurzorua kutsa dezakeen jarduera edo instalazio bat dagoen edo egon den lursailaren edo lursailen antolamendu berria jasotzen duten hirigintza bitartekoak, hasierako onarpena jaso baino lehen eman beharko duela lurzoruaren kalitatearen adierazpena ingurumen organoak. Hasierako onarpena baino lehen.
Zergatik eskatzen dugu hau? Ba onartzera ekarri den testuan behin betiko onarpena baino lehen eskatzen delako adierazpen hori. Guretzako horrek lurzoruaren espekulazioari atea zabaltzen diolako. Kutsatuta dagoen lurzoru batean kalifikazio aldaketari hasierako onarpenak eman ahal zaielako eta hortik aurrera interes ekonomiko batzuk sortarazten direlako. Eta interes horiek lurzoru horren gerorako deskontaminazioa eta erabilera baimenak baldintzatu ahal dituztelako.
Tentazio horiek uxatzeko guretzako hoberena hasieratik lurzoruaren kalitatearen inguruan adierazpena ematea da, horregatik gure eskaera. Ez behin betiko onarpena ematen den momentura arte itxarotea, baizik eta hasieratik kalitatearen inguruko adierazpena ematea. Hori da gure zuzenketa, ez du baldintzatuko gure bozka zuzenketa honekin gertatzen dena.
Guretzako hobeto izango litzateke edo hobeagoa izango litzateke zuzenketa horrekin lege hau. Baina tira, lehen esan dudan bezalaxe, alde bozkatuko dogu, pentsatzen dugulako lege moldaketa hau beharrezkoa dela.
Besterik ez.